Here is a page extracted from Wikipedia that may contain CSS, HTML, and a lot of unformatted text.

Title: Gavia stellata
Content: A gavia chicota (Gavia stellata (Pontoppidan, 1763)) ye una especie d'au d'a orden d'os Gaviiformes y familia Gaviidae que cría sobretot en as rechions arcticas d'o norte d'Eurasia y Nortamerica (per un regular a lo norte d'a latitut 50°N), y pasa os hibiernos en auguas costeras nortenyas, a vegadas en bandadas de considerable grandaria.

Ye de 53 a 69 cm de luengo con una envergadura de 91–120 cm, y pesa 1–2,7 kg. Os sexos son semellants en apariencia, encara que los masclos tienden a estar llucherament mas grans y mas pesaus que las fembras.

Ye sobretot un minchador de peix, encara que a vegadas s'alimenta de musclos, crustacios, ranas, invertebraus acuaticos, insectos, u mesmo material vechetal.

Emplegau como fuent de birolla dende epocas prehistoricas, a especie encara hue ye cazada per os pueblos indichenas en cualques partis d'o mundo. En cualques partis de Rusia, as suyas piels se feban servir tradicionalment pa fer casquetas y cuantas decoracions de ropa.

Referencias

Vinclos externos